**VYHLÁSENIE O SPOLOČNOM ZÁMERE**

medzi **Žilinským samosprávnym krajom (ŽSK) a Moravskosliezskym Krajom (MSK)**

s cieľom deklarovať spoluprácu a podporu v rámci kandidatúry mesta Žilina na Európske hlavné mesto kultúry v roku 2026

**Článok 1**

1. Mesto Žilina kandiduje do súťaže o titul Európske hlavné mesto kultúry 2026 (ďalej ako „EHMK”). EHMK je najprestížnejší a najúspešnejší program Európskej komisie v oblasti kultúry s cieľom promovať Európske kultúrne bohatstvo a jeho rozmanitosť. Za viac ako 30 rokov existencie viac ako 60 Európskych miest úspešne získalo tento titul, ktorý prinesie mestu a regiónu prospech v oblasti kultúrnej, urbánnej, turistickej aj ekonomického rozvoja.
2. Hlavným cieľom projektu EHMK je podpora dlhodobého rozvoja kultúrnych a kreatívnych aktivít a infraštruktúry, so zámerom posilniť pozíciu mesta a celého regiónu v európskom kultúrnom kontexte.
3. Mesto Žilina oslovilo Žilinský samosprávny kraj vo veci spolupráce na projekte EHMK vo forme partnerstva. Projekt nesie názov “*Žilina Beskydy 2026*“ a so sloganom “*Okno príležitostí*“ sa zameriava na vytvorenie kvalitného kultúrno-umeleckého programu so silným európskym rozmerom a pozerá na rozvoj širšieho cezhraničného regiónu Beskydy v spolupráci s mestami Frýdek-Místek a Bielsko-Biala a partnerskými regiónmi Moravskosliezsky kraj a Sliezske vojvodstvo.

**Článok 2**

1. Spolupráca a podpora **Moravskosliezskym Krajom** pri **príprave kandidatúry projektu** Žilina Beskydy 2026 v týchto oblastiach:
* aktívna podpora a propagácia kandidatúry
* spolupráca krajom zriaďovaných inštitúcií pri vytvorení spoločného programu (napr. Muzeum Beskyd, Muzeum Novojičínska, Těšínské divadlo...)
* spolupráca MS Tourism na tvorbe turistickej stratégie pre cezhraničnú oblasť Beskydy na základe Memoranda o spoločnom postupe.
1. V prípade, že Žilina získa titul Európske hlavné mesto kultúry v roku 2026 vyhrá, podpora sa týka najmä prísľubu alokácie / prioritizácie prostriedkov dotačného programu na medzinárodne spolupráce v roku 2026 na CZ-SK a CZ-PL cezhraničných projektoch zapojených do EHMK Žilina Beskydy 2026.

 **Článok 3**

Vyhlásenie má platnosť na dobu určitú, do 31.12.2021. Ak mesto Žilina zvíťazí v súťaži a získa titul Európske hlavné mesto kultúry v roku 2026, bude toto Vyhlásenie o spoločnom zámere základom pre jasne definovaný plán realizácie činnosti a zmluvu o spolupráci medzi ŽSK a MSK.

Dátum: \_\_\_\_\_\_\_\_\_\_\_\_\_\_\_\_\_\_\_ \_ Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Erika Jurinová Prof. Ing. Ivo Vondrák, CSc.

predsedníčka hejtman

Žilinského samosprávneho kraja Moravskosliezskeho kraja